July 2013 - Mossview
By sekwestrasie van ‘n skuldenaar se boedel stel die Meester van die Hooggeregshof ‘n kurator aan wie die skuldenaar se bates op ‘n geordende en effektiewe wyse invorder en realiseer sodat betaling van sy krediteure kan geskied. Vanaf datum van sekwestrasie vestig alle bates, roerend sowel as onroerend, in die kurator van die insolvente boedel en mag die insolvente skuldenaar geensins daarmee handel nie.
Gades getroud binne gemeenskap van goedere se gemeenskaplike boedel word insolvent verklaar, en dus is beide gades insolvent.
‘n Ingrypende bepaling van die Insolvensiewet is waar gades buite gemeenskap van goedere getroud is. Die Wet bepaal dat alle bates (roerend en onroerend) wat aan die solvente eggenoot behoort, ook vestig in die kurator van die insolvente boedel en mag die solvente gade dus nie daarmee handel nie. Die solvente gade moet eers bewys lewer aan die kurator dat die eiendom nie deel uitmaak van die insolvente boedel nie en eers wanneer die kurator die bate(s) formeel loslaat, mag die solvente gade weer daarmee handel.
Indien ‘n insolvente boedel oor onroerende eiendom beskik moet die Registrateur van Aktes ‘n interdik aanteken teen die titelaktes van al die onroerende eiendomme wat in die naam van die insolvente boedel geregistreer is in die Republiek. Dieselfde interdik word ook aangeteken teen die solvente gade se onroerende eiendom. Hierdie interdik bepaal dan dat slegs die kurator daarmee mag handel.
Wat gebeur waar onroerende eiendom in beide gades se name geregistreer is en die gades skei voor sekwestrasie?
Waar eiendom in beide gades se name geregistreer is (getroud binne of buite gemeenskap van goedere) en die partye skei, sal die akte van dading bepaal wat met die onroerende eiendom moet gebeur.
Wat is egter die posisie waar die akte bepaal dat die eiendom na een gade oorgedra moet word, maar voordat die onroerende eiendom oorgedra kan word, word een van die partye se boedel gesekwestreer? Omdat die onroerende eiendom op die stadium steeds in beide partye se name geregistreer is, onstaan die vraag of die eiendom gaan na die gade wie daarop geregtig is in terme van die akte van dading of na die kurator wie aangestel is om die insolvente boedel te beredder?
In die saak van Corporate Liquidators (Pty) Ltd v MA Wiggill is beslis dat ‘n party op die datum waarop die egskeidingsbevel gegee word geregtig word op die bate(s) soos uiteengesit in die akte van dading en selfs as die onroerende eiendom nog nie oorgedra is in voormelde party se naam nie, die kurator van die ander party verplig kan word om oordrag te bewerkstellig en vestig die eiendom dus dan nie in die insolvente boedel nie.
Wat gebeur indien die verkoper van eiendom gesekwestreer word voordat die eiendom in die koper se naam geregistreer word?
Hier het ons te doen met ‘n “onvoltooide kontrak” en in so geval het die kurator die keuse om met die kontrak voort te gaan of dit te kanselleer. Indien die kurator kies om voort te gaan met die kontrak moet hy alle verpligtinge nakom in terme van die kontrak, dit wil sê hy tree in die skoene in van die verkoper.
Waar die kurator egter besluit om die kontrak te kanselleer (dit sal byvoorbeeld gebeur waar die kurator van mening is dat die koopprys nie die werklike waarde van die eiendom weerspieël nie en ‘n hoër prys bekom kan word) dan kan die koper glad nie eis dat die eiendom aan hom oorgedra moet word nie – in regsterme mag die koper dus nie eis vir spesifieke nakoming nie. Waar die koper reeds die volle koopsom oorbetaal het aan die verkoper voor sekwestrasie, is die koper in die nadelige posisie dat hy die koopsom verloor en slegs ‘n konkurrente eis daarvoor het. Indien die koopsom nog nie betaal is nie het hy slegs ‘n konkurrente eis vir enige skade wat hy gelei het as gevolg van die kansellasie van die koopkontrak.
Word huurkontrakte ten opsigte van vaste eiendomme outomaties deur sekwestrasie beeïndig?
Die algemene beginsel is dat huurkontrakte nie outomaties deur sekwestrasie van die huurder of verhuurder beeïndig word nie. ‘n Bepaling in ‘n huurkontrak dat die kontrak beeïndig word deur sekwestrasie van een van die partye is nietig en kan dus nie afgedwing word nie.
Waar die huurder gesekwestreer word kan die kurator dit onmiddellik beeïndig deur skriftelik kennis aan die verhuurder te gee en sal die verhuurder ‘n konkurrente eis hê vir enige skade. Indien die kurator nie die huurkontrak beeïndig nie, sal dit in elk geval binne 3 maande na sy aanstelling outomaties tot ‘n einde kom, behalwe as die kurator die verhuurder binne hierdie tydperk in kennis gestel het dat hy van voorneme is om voort te gaan met die huurkontrak.
Die verhuurder het ‘n stilswyende hipoteek oor al die roerende eiendom op sy perseel indien daar agterstallige huurgeld verskuldig is op datum van sekwestrasie en die opbrengs daarvan word gebruik om die agterstallige huur tot op datum van sekwestrasie te dek. Daar kan ook verdere huurgeld deur die boedel verskuldig wees na datum van sekwestrasie.
Waar die verhuurder gesekwestreer word is die posisie as volg: Die verkoop van die eiendom deur die kurator sal onderhewig wees aan die huurkontrak as gevolg van die beginsel “huur gaat voor koop”. Die koper sal dan gebonde wees aan die bepalings van die huurkontrak.
Indien daar egter ‘n verband oor die eiendom geregistreer is voordat die huurkontrak gesluit is, word die eiendom eerstens opgeveil onderhewig aan die huurkontrak. Die eiendom mag slegs vry van die huurkontrak verkoop word indien die opbrengs nie voldoende is om die verbandhouer se eis te delg nie en ‘n beter aanbod verkry kan word indien die eiendom vry van die huurkontrak verkoop word. Die huurder sal dan ‘n ongelikwideerde konkurrente eis vir skadevergoeding hê teen die boedel as gevolg van kontrakbreuk.
Daar mag uitsonderings wees op die gevalle hierbo bespreek en dit word aanbeveel dat ‘n regsverteenwoordiger geraadpleeg word vir advies indien enige van die bogenoemde situasies relevant is tot u betrokke geval. ‘n Regsverteenwoordiger kan u ook bystaan in gesprekke met ‘n kurator, die bewys van eise teen die insolvente boedel asook die opstel van die nodige loslatingsaansoek indien u die solvente gade is wie se bates binne die insolvente boedel val.
033 533 1101•
By BylineAdmin on July 19, 2013 August 2, 2013
Deel 1 ‘n Troubegroting
Die belangrikste prioriteit nadat ‘n paartjie verloof geraak het, is om ‘n begroting op te stel. Die begroting moet al die kostes van die troue insluit.
• Bepaal eers hoeveel geld julle het. Vind uit hoeveel geld die onderskeie ouerpare bereid is om te bestee, indien enige. Stel vas of die bruid se ouers volgens tradisie vir die onthaal gaan betaal en die bruidegom en sy ouers vir die drank en die wittebrood. Koste kan ook eweredig verdeel word tussen die ouers en bruidspaar. Wees altyd dankbaar en spreek julle waardering uit teenoor jul ouers vir hulle bydraes, hoe gering dit ookal mag wees.
Noudat julle weet, spring weg met ‘n beplanningsessie waarby almal wat ‘n bydrae gaan maak, betrokke is.
• Besluit eerstens waste soort troue julle wil hê (formeel, strandtroue, plaastroue,
markiestenttroue, tuintroue ens.)
• Bespreek dan tema, dekor, kleur, kos, musiek, kleredrag ens.
• Stel ‘n volledige lys op van behoeftes bv vermaak, fotograaf, dvd, platejoggie of orkes, huweliksbevestiger.
• Open ‘n spesiale rekening om al die beskikbare fondse in te betaal, asook jul maandelikse spaargeld. Neem in ag die totale koste vir ‘n gemiddelde troue in SA beloop tans tussen R70 000 – R80 000 vir 80 tot 100 persone. (Koste per persoon R700 – R800). Vir bogemiddelde troues R1 500 – R2 000 per persoon.
Begroot liefs 10 – 15% meer as die basiese begroting vir onvoorsiene uitgawes.
• Bepaal ‘n troudatum
• Vind ‘n venue volgens jul behoeftes.
• Indien julle ‘n troubeplanner gaan gebruik, maak heel eerste met haar ‘n afspraak.
• Onthaal (venue-koste, kos en drank) 50% vd totale begroting
• Trourok, uitnodigings, fotos, dvd, musiek, blomme, kerse, koek, geskenkies, dekor, liggies en koördineringsfooie50% vd totale begroting
Bestuur van jul begroting
Om ‘n begroting goed te bestuur is uiters belangrik vir die sukses van jul troudag.
Riglyne – Wie betaal vir wat?
• Venue koste (huur, kelners en oortyd)
•Geskenke vir almal wat iets spesiaals vir haar gedoen het.
• Drank en kroegkostes
• Alle kostes ten opsigte van die kerk, predikant, koster, kerkfooie, orrelis ens.
• Vervoer vir hom en die strooijonkers na kerk en venue
• Wittebrood en reiskostes.
Deel 2 – DIE HUWELIKSEREMONIE/ HUWELIKSBEVESTIGER/ NODIGE DOKUMENTASIE/ KONFETTI
Terwyl die gaste sit en wag vir die bruid kan hulle luister na goeie rustige musiek.
‘n Bruilof behoort plegtig en onvergeetlik te wees met gepaste musiek, plante en blomme as inspirasie vir almal.
Maak seker wat is toelaatbaar vir versiering in die kerk bv kerse en klein ruikers teen die kerkbanke, al langs die paadjie af.
Die gebruik van’n kapel by die trouvenue het die voordeel dat dit gerieflik binne stap-afstand van die onthaalarea is en dit verkeer asook die soek na parkering uitskakel.
Die ma van die bruid kom 5 minute voor die bruid binne en gaan sit links voor.
Die bruid se pa bring haar in, lig haar sluier, soen haar op die voorkop, en met ‘n handdruk aan die bruidegom gee hy haar af. Hy neem dan stelling in langs die bruid se ma.
Sy vriendin, of die vriend van ‘n alleen loper ma speel, as ‘n reël, nie ‘n rol nie en kom nie in aanmerking vir die troufoto’s nie.
•Huwelikskontrak – Opgestel deur ‘n regsadviseur en behoorlik onderteken.
(Die aanwasbedeling is ‘n gewilde keuse).
• Geskeides se finale egskeidingsbevel of ‘n afskrif.
• ‘n Weduwee of wewenaar moet die oorledene se doodsertifikaat hê.
• Albei se ID dokumente.
• Albei se mediese sertifikate(wat ter wille van versekering soms benodig word).
Organiseer ‘n proeflopie die dag voor die troue om te verseker alles verloop seepglad.
Na die teken van die huweliksregisters deur die predikant, bruidspaar en getuies kan iemand, of al die gaste hulle toesing.
Die gaste stap na buite, kry konfetti warmee die bruidspaar bestrooi word as hulle uitgestap kom, gevolg deur die blomme- en strooimeisies, en die strooijonkers, elk regs van ‘n strooimeisie. Daarna volg die ouerpare.
Die keuse van ‘n geskikte huweliksbevestiger is een van die belangrikste aspekte van enige troue se beplanning – buiten die feit dat hy oor die nodige kwalifikasies moet beskik. (Maak seker dat die huweliksbeampte ‘n lisensie en ‘n geldige aanstelling deur die Departement van Binnelandse Sake het om die huwelik te mag voltrek).
Indien die bruidspaar verkies dat die seremonie deur ‘n vriend of familielid gelei word, kan hulle ‘n gelisensieerde huweliksbeampte nader om die wettige deel van die huwelik te voltrek.
Die bruidspaar moet ‘n huweliksbevestiger kies by wie hulle albei aanklank vind en mee gemaklik voel.
Waar kan jy ‘n geskikte huweliksbevestiger vind ?
As die bruid en bruidegom nie aktief by ‘n kerk betrokke is nie of aan verskillende denominasies behoort kan hulle ‘n interkerklike huweliksbevestiger nader.
Konfetti simboliseer oorvloedige reën van seën.
Tradisionele gebruike was die strooi van roosblare en vere-konfetti. Wit duiwe kan vrygelaat word of met ‘n bietjie kreatiwiteit kan hierdie deel van die troue ook baie spesiaal wees.
By BylineAdmin on July 17, 2013 August 16, 2013
Pezula Corporate Golf Challenge
By BylineAdmin on July 17, 2013 August 2, 2013
By BylineAdmin on July 17, 2013 July 17, 2013
Die 9de Mosselbaai Kers-kunsmark vind plaas van 17-19 Desember 2013 in die Mosselbaai-suid NG Kerksaal, h/v 15de en
17de Laan, Mosselbaai en is elke dag oop van 08:00-18:00.
Die gewilde mark is soos elke jaar ‘n paradys van unieke hand gemaakte geskenke en produkte o.a. naald-,leer-,krale- en hout werk, draad en herwinnings produkte, klere, gebak en lekkers, juwele, boeke, kinderspeelgoed en artikels, kramiek, mosaïek, snuisterye en vele meer wat u beslis nie in winkels te koop kry nie.
Die Kenani Dienssentrum verkoop heerlike eet- en drinkgoed.
Heerlike musiek gaan almal in die regte vakansie-stemming bring.
NUUT: ‘n Potjieskos kompetisie word gehou op Woensdag ,18 Desember en daar is groot pryse om te wen.
Hierdie is ‘n heerlike plattelandse Vakansie-ervaring by die see !!
So bring die familie en vriende en geniet dit saam; terwyl u Kers-inkopies doen.
Vir inligting/stalletjies kontak : Cecile by 082 2243 865 ” •
van die Redaksie – 19 Julie 2013
By BylineAdmin on July 17, 2013
Happy B-day Bert !!!
Thank you for your dedication, initiatives and hard work.
May Mossview under your very capable guidance and leadership grow from strength to strength in the years to come.
Ai, ‘n lewe kan tog so goedkoop en so kort wees.
Whitey was ons koerant afleweraar. ‘n Regte “straatsitter”, maar onder streng toesig, het hy homself uitmuntend van sy taak gekwyt – of dit aflewering of tuinwerk was.
Donderdae sit hy al op die sypaadjie en wag vir die Mossview. Toe verlede Vrydagoggend was Whitey net nie daar…die boodskap, “Whitey is die vorige aand vermoor”.
“Ons sal jou mis…daarby kon niemand ‘n graaf swaai soos jy!! – RIP”.
Met die skoolvakansie iets van die verlede, wens ons ons leerders en leerkragte voorspoed toe vir die tweede helfte van die jaar.
Daarby is al wat ‘n vrieskas is seker vol wildsvleis, biltong en droëwors, want as jy maar hoor, is daar mense oppad of terug, na ‘n jagnaweek. ‘n Groot lekkerte die tyd van die jaar.
Ander groot nuus .…
Mossview is nou ook op die internet beskikbaar -besoek ons gerus by http://mossview.co.za en kom kuier vir ons op Facebook.
Cyril Botha wins Glacier Junior Series Mossel Bay
Mossel Bay junior golfer Cyril Botha (left) is congratulated by Adam Hayes after wining the A Division of the Louis Oosthuizen Tournament on the Glacier by Sanlam Junior Series at Mossel Bay Golf Club on Sunday. Credit: MVM
MOSSEL BAY, Southern Cape (14 July 2013) – Cyril Botha recovered from a three-putt bogey at the first and went on to sign for a four-under-par 68 to win the A Division of the Louis Oosthuizen Tournament on the Glacier by Sanlam Junior Series at Mossel Bay Golf Club on Sunday.
The scratch golfer won by a single stroke over Arno Muller on a cold day at the home club of 2010 Open champion Oosthuizen.
“It’s my first win on the series so I’m really pleased about this,” said Botha, who after his opening bogey went on to make five birdies and no further drops.
The highlight of his round was the birdie on the par-four 14th, where Botha hit a three iron and then an eight iron to within seven feet and holed the putt.
A DIVISION (Handicap 1 – 6)
1 Cyril Botha 68
2 Arno Muller 69
3 Jack Duthie 71
Best Nett: Virgill April 70
1 Tristan Galant 79
2 Niehaus Loots 80
3 Chris Botha 80 (count out)
Best Nett: Emmanuel Gertse 70
1 Keano Hendricks 35 points
2 Keanan Johnson 32 points
3 Malcolm Hamilton 29 points
Mossel Bay junior golfer Cyril Botha (left) is congratulated by Adam Hayes after wining the A Division of the Louis Oosthuizen Tournament on the Glacier by Sanlam Junior Series at Mossel Bay Golf Club on Sunday. Credit: MVM.